بلاد الباسك

بلاد الباسك (بالباسكى : يوسكال هيريا) هى منطقة أوروبية فى جبال البيرينيس الغربية تمتد على الحدود بين فرنسا و اسبانيا ، على ساحل المحيط الأطلنطى. و بتتكون من المجتمعات الاسبانية المتمتعة بالحكم الذاتى فى اقليم الباسك و نافارا ، و بلاد الباسك الشماليه فى فرنسا. على مر القرون عناصر من الثقافة الاسبانية والفرنسية (بما فيها لغاتهم) كان ليها تأثير كبير على ثقافة بلاد الباسك. المنطقة تعتبر وطن لشعب الباسك (بالباسكى : Euskaldunak) ، لغتهم الباسكى (بالباسكى : يوسكارا).

 الڤاسكون 

الأيبيريين هم اول الشعوب اللى عاشو فى شبه الجزيرة الأيبيرية هيا المنطقة اللى دلوقتى نافارا ، والمناطق الشمالية الغربية من اراغون شمال شرق و وسط لاريوخا و بلاد الباسك و دول هم اللى سماهم الرومان ڤاسكون و مرجح أن تكون الڤاسكون أجداد شعب الباسك . الفينيقيين والاغريق عاشو فى شبه الجزيرة الأيبيرية، لكن كان اتصالهم محدود مع الڤاسكون. الأيبيريين كان ليهم سمات ثقافية محددة حسب المعايير الاثنوجرافية واللغوية و كان منهم شعب التوردانوس ، اللى عاشو فى أراضى مملكة تارتيسوس  القديمة. الكتابات عن الأيبيريين بتوفر بيانات متناقضة فى كتير من الاحيان. بين سنة 1200 قبل الميلاد و 800 قبل الميلاد فى عصر الحديد اتبلورت فى الشمال الغربى مجتمعات الكانتابريين اللى هم شعوب سلتيك شبه الجزيرة الايبيرية و يبدو ان اللى كانو عايشين فى الجبال سماهم الرومان بالحروف اللاتينى ڤاسكون.

التوردانوس كانو على اتصال مستمر مع قرطاج اليونانية المجاورة هيرودوت وصف التوردانوس بأنهم شعب اتمتع بتحضر فى ظل حكم الملك ارجانثونيوس اللى رحب بالمستعمرين فى القرن الخامس قبل الميلاد. التوردانوس كان عندهم قوانين مكتوبة واستخدمو السيلتيبريين Celtiberian المرتزقة لمواصلة حربهم ضد روما.

تصنيف:اسبانيا
تصنيف:فرنسا